*Στο μπαλκόνι*
Ο **Μάρκος Ζαβιτζιάνος** (1884, Κωνσταντινούπολη - 1923, Γενεύη) ήταν Έλληνας χαράκτης, ζωγράφος και πρώιμος σοσιαλιστής.

Βιογραφία
---------

Γεννήθηκε σε αριστοκρατική ελληνική οικογένεια από την Κέρκυρα. Ο πατέρας του ήταν ιατρός και η μητέρα του, γαλλικής καταγωγής, ήταν ερασιτέχνης καλλιτέχνις. Για ένα διάστημα, σπούδασε στο Μεγάλη του Γένους Σχολή αλλά, το 1902, η οικογένειά του επέστρεψε στην Κέρκυρα.

 *Κέρκυρα*
Το 1904 πήγε στο Μόναχο, όπου σπούδασε στην Ακαδημία Καλών Τεχνών με τον ζωγράφο της ιστορίας, Γκάμπριελ φον Χακλ. Επίσης, έκανε και μαθήματα χαρακτικής. Κατά την παραμονή του εκεί έγινε στενός φίλος με τον συγγραφέα Κωσταντίνο Χατζόπουλο, ένας από τους πρώτους Έλληνες σοσιαλιστές, και επηρεάστηκε έντονα από τις ιδέες του. Σε ηλικία μόλις 23 ετών, ενεπλάκη βαθιά στη διαμάχη γύρω από το μαρξιστικά εμπνευσμένο βιβλίο, *Το Κοινωνικόν μας Ζήτημα*, του Γεωργίου Σκληρού, γράφοντας πολλά κομμάτια για το λογοτεχνικό περιοδικό *Ο Νουμάς.*

Επέστρεψε στην Κέρκυρα το 1911, όπου συνεργάστηκε με τον συγγραφέα Κωνσταντίνο Θεοτόκη στη δημιουργία της «Σοσιαλιστικής Λέσχης Κέρκυρας». Την επόμενη χρονιά, εξέθεσε τα έργα του στο Ζάππειον Μέγαρο και άρχισε να συμμετέχει σε μια κοινωνία καλλιτεχνών γνωστή ως «Η Συντροφιά των Εννέα». Για το υπόλοιπο της ζωής του, ήταν ένας παραγωγικός εκθέτης σε όλη την Ελλάδα, καθώς και στο Παρίσι και το Βερολίνο.

Το 1912 έδωσε εικονογραφήσεις για το μυθιστόρημα του Θεοτόκη, *Η τιμή και το χρήμα*, που είχε εκδώσει η Σοσιαλιστική Λέσχη. Το 1915, ήταν ένας από τους ιδρυτές του λογοτεχνικού περιοδικού *Κερκυραϊκή Ανθολογία*, που χρησίμευσε ως χώρος για τη χαρακτική του. Από το 1919 έως το 1922, εργάστηκε σε μια σειρά εικονογραφήσεων για μια νέα έκδοση του, *Στον ίσκιο της συκιάς*, μια συλλογή διηγημάτων του Δημοτικιστή συγγραφέα Πέτρου Βλαστού, η οποία δε δημοσιεύτηκε ποτέ.

Κατά την επίσκεψή του στη Γενεύη το 1923, προσβλήθηκε από πνευμονία και πέθανε, σε ηλικία μόλις 39 ετών.

 Στην ταβέρνα (Ο καυγάς)

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 135775824.
2. 1 2  (Γερμανικά) *Κατάλογος της Εθνικής Βιβλιοθήκης της Γερμανίας*. 1029783020. Ανακτήθηκε στις 31  Μαΐου 2020.
3. 1 2 3 4  (Γερμανικά) *Κατάλογος της Εθνικής Βιβλιοθήκης της Γερμανίας*. 1029783020. Ανακτήθηκε στις 10  Ιουνίου 2020.
4. 1 2 3 4 5 6  «Μάρκος Ζαβιτσιάνος: ο ζωγράφος και ο χαράκτης των έργων του Κωνσταντίνου Θεοτόκη». *corfuland.gr*. 6 Απριλίου 2020.
5. ↑  "The The Establishment of the Socialist Club of Corfu" @ Corfu History

Περαιτέρω ανάγνωση
------------------

* Βιογραφία και έργα @ Εθνική Πινακοθήκη Αθηνών
* *Μάρκος Ζαβιτσιάνος: Έργα και Κείμενα*, εισαγωγή Διονύσης Καψάλης, Πολιτιστικό Ίδρυμα Εθνικής Τράπεζας της Ελλάδος, 2013 (ISBN 978-960-250-546-5)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάρκος Ζαβιτζιάνος** |

* Έργα και σύντομο βιογραφικό της Ειρήνης Ζαβιτσιάνου @ the Corfu Gallery
* "Η χαρακτική του Μάρκου Ζαβιτσιάνου" @ Η Αυγή

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69099203
* **ΕΒΕ**: 18420
* LCCN: no2013056967
* ISNI: 0000 0000 0132 4024
* GND: 1029783020
* BNF: cb135775824 (data)

 |

 |